open-index/open-wikipedia-markdown huggingface dataset:
Ole Christian Eidhammer

**Ole Christian Eidhammer** (født 1965) er en norsk tidligere skihopper. Han tok to internasjonale mesterskapsmedaljer i sin karriere: sølv i lagkonkurransen under VM 1987 i Oberstdorf, og bronse i samme øvelse under OL 1988 i Calgary. Hans beste plassering i verdenscupen er en tredjeplass fra Holmenkollrennet 1984, bak tsjekkerne Vladimír Podzimek og Pavel Ploc, og en tredjeplass i Bischofshofen (Hoppuka 1987-1988), bak finnen Matti Nykänen og jugoslaven Primož Ulaga. Han deltok også i vinter-OL i 1984 i Sarajevo med 18.-plass i storbakkerennet.

## Referanser


## Eksterne lenker
*
Tidens Tegn (avis)

***Tidens Tegn*** var en dagsavis som kom ut i Oslo fra 1910 til 1941. Avisa ble grunnlagt av Ola Thommessen (1851–1942) som var redaktør fram til 1917, da han ble etterfulgt av sin sønn, Rolf Thommessen. Redaktør 1938–1939 var J. Schanche Jonasen, mens det fra 1940 til 1941 var Ranik Halle. 

## Eierskap og utbredelse
*Tidens Tegn* var opprinnelig talerør for Frisinnede Venstre (Frisinnede Folkeparti fra 1932), men ble etter hvert partiuavhengig og kom mot slutten av 1930-åra til å stå den konservative propagandaorganisasjonen Fedrelandslaget nær. Avisa kjøpte den gamle Venstre-avisa *[[Verdens Gang (1868–1923)|Verdens Gang]]* i 1923 og opptok *[[Ørebladet]]* i 1924. En egen aftenutgave, *[[Oslo Aftenavis]]*, ble utgitt 1924–1932. I flere år utgav *Tidens Tegn* lørdagstillegget *[[Film og radio]]*. 

*Tidens Tegn* fikk snart et betydelig opplag og ble landets nest største avis og et ledende kulturorgan, med flere kjente medarbeidere, blant andre Einar Gjemsøe, Nils Kjær, Sven Elvestad, Chr. Krohg, Carl Nærup, Ronald Fangen og Sigurd Bødtker. Avisa fikk et dårlig rykte før og etter utbruddet av andre verdenskrig i 1939. Schanche Jonassen ville blant annet avsette kong Haakon under riksrådsforhandlingene i 1940. *Tidens Tegn* gikk inn i april 1941.

## Forløper for ''VG''
Etter at *Tidens Tegn* ble nedlagt, drøftet motstandsbevegelsen om avisa eventuelt skulle gjenoppstå etter frigjøringa. Diskusjonene, der blant andre forfatteren Ronald Fangen stod sentralt, førte til at to prosjekter ble forberedt: Et kristent dagblad med basis i okkupasjonstidas kirkebølge (*[[Vårt Land]]*) og et radikalt hjemmefrontsorgan som kunne bære ideen videre fra krigssamarbeidet i «Kretsen» og andre ledergrupper (*[[Verdens Gang]]*). *Tidens Tegn*s eiendom, lokaler og rettigheter ble derfor overtatt av det nystartede *[[VG]]* i 1945.

## Litteratur
*

## Eksterne lenker
* 
* 
*
Ghanzi (distrikt)

**Ghanzi** (noen ganger **Ghantsi**) er et distrikt vest i Botswana på grensen til Namibia. Distriktet strekker seg østover inn i store deler av sentrale området av landet. Distriktets administrative senter er byen Ghanzi. Nesten hele den østlige delen av Ghanzi består av *[[Central Kalahari Game Reserve]]*.
Tidens tegn (tidsskrift)

***Tidens tegn*** var et tidsskrift som ble utgitt av partiet Høyre fra 1993 til 2000. Tidsskriftet inneholdt både reportasjer og idépolitisk debatt og litterære bidrag. Tidsskriftet var heleid av partiet, men redaksjonelt fristilt. Det baserte seg på både abonnenter og løssalg.

Tidsskriftet avløste ukeavisen *[[Høyres Avis]]*, som hadde gått inn i 1992. Navnet ble lånt fra Frisinnede Venstres partiorgan *[[Tidens Tegn (avis)|Tidens Tegn]]*, som i sin tid ble kjøpt av *[[VG]]*.

Ansvarlige redaktører i *Tidens tegn* var Kristin Clemet (1993–1998) og Henrik Syse (1998–2000).

*Tidens tegn* fikk økonomiske problemer som følge av endringene i pressestøtten i 1998, da den direkte støtten til partienes organer ble avviklet. Høyre avviklet så sin støtte til tidsskriftet.

## Referanser


## Se også
*Minerva (norsk tidsskrift)
Kgalagadi

**Kgalagadi** er et distrikt sørvest i Botswana på grensen til Sør-Afrika. Det administrative senteret er Tshabong. Kgalagadi dekker et stort område av Kalahariørkenen. Mer enn en tredjedel består av *[[Kgalagdi Transfrontier Park]]* som strekker seg inn i Sør-Afrika.

## Eksterne lenker
*
Mauritius’ flagg

**[[Mauritius]]' flagg** har 4 horisontale striper. Rødt står for kampen for frihet og uavhengighet, blått for Det indiske hav, gult for uavhengighetens lys og grønt for jordbruk og landet som er grønt året rundt. Flagget ble innført i forbindelse med selvstendigheten 12. mars 1968. Det ble designet av det britiske heroldskollegiet i London, der det er registrert i rullene under datoen 9. januar 1968. Flagget er i størrelsesforholdet 2:3.

Den norske antropologen Thomas Hylland Eriksen formidler en utbredt folkelig tolkning av fargene som avviker fra den offisielle symbolikken. I denne folkelige fortolkningen står rødt for Mauritius' hinduistiske befolkning og Arbeiderpartiet (Mauritius Labour Party) som domineres av dem, blått står for befolkningen i allmennhet og det Sosialdemokratiske partiet (Mauritian Social Democratic Party, PMSD), gult står for landets kinesiskættede befolkning og grønt står for landets muslimer. 

## Statsflagg og handelsflagg
Mauritius fører statsflagg og handelsflagg etter britisk mønster. Det vil si at statsflagget, flagget som føres av statens skip, er en blue ensign med landets riksvåpen i flaggets frie ende. Flaggduken i handelsflagget er rødt, derav betegnelsen red ensign, og har også våpenet i flaggets frie ende. Både statsflagget og handelsflagget er i størrelsesforholdet 1:2.

## Orlogsflagg
Orlogsflagget for Mauritius er helt forskjellig fra nasjonalflagget. Mens nasjonalflagget er vannrett delt i rødt, blått, gult og grønt, har orlogsflagget loddrette felter i rødt, hvitt og blått, samt et ankermerke i midten. Flagget er i forholdet 1:2. Det ble innført i april 1974. Flagget benyttes av kystvaktskip og fartøyer tilhørende politiets maritime styrker.

## Presidentflagg
Republikken Mauritius' president fører eget flagg basert på nasjonalflagget, men med en hvit skive over de to midterste stripene der riksvåpenet er satt inn sammen med en krans og initialene RM. 

Inntil 1992 var Mauritius et monarki med Storbritannias dronning som statsoverhode. Som Mauritius' dronning førte Elizabeth II et kongeflagg etter samme modell som øvrige land i Commonwealth der hun også er statsoverhode, det vil si landets riksvåpen med dronningens monogram i midten. Dette flagget ble første gang benyttet i 1988.

## Litteratur
* William Crampton: *The World of Flags*, London: Studio Editions, 1992
* Thomas Hylland Eriksen: «Nationalism, Mauritian Style: Cultural Unity and Ethnic Diversity», *Comparative Studies in Society and History*, 36:3, 1994, s. 549-574  
 

## Eksterne lenker
* National Flag Republic of Mauritius Web Portal
Kgatleng

**Kgatleng** er et distrikt i Botswana som sammenfaller med hjemlandet til bakgatla-folket. Dets hovedstad er Mochudi.

## Eksterne lenker
*
Sylvester Stallone

**Sylvester Gardenzio Stallone** (født 1946) er en amerikansk skuespiller, regissør og manusforfatter som har hatt stor suksess i roller som muskuløs actionhelt, spesielt i filmserier som *[[Rambo]]* og *[[Rocky]]*.

Stallone ble født i Manhattan, New York, som sønn av frisøren Frank Stallone SR. og astrologen Jacqueline Frances Stallone.

Han gikk på Notre Dame Academy og Lincoln High School i Philadelphia, Charlotte Hall Military Academy i ett år før han studerte ved Miami Dade College og University of Miami.

Han ble i 1977 nominert til Oscar for beste mannlige hovedrolle og for beste manus for filmen *Rocky*. I 1983 fikk han en stjerne på Hollywood Walk of Fame.

Sønnen hans; Sage Stallone, ble funnet død i hans Studio City hjem den 13. juli 2012. Sage døde av sykdommen aterosklerose som forårsaket et hjerteinfarkt.

## Filmografi
* *[[The Suicide Squad (film)|The Suicide Squad]]* (2021)
* *Rambo – Last blood* (2019)
**[[Guardians of the Galaxy Vol. 2]]* (2017)
* *[[The Expendables 3]]* (2014)
* *[[Grudge Match]]* (2014)
* *[[Bullet to the Head]]* (2013)
* *Escape* (2013)
* *[[The Expendables 2]]* (2012)
* *[[Zookeeper]]* (2012)
* *[[The Expendables]]* (2010) (Regissør)
* *[[Rambo]]* (2008) (også regissør, manusforfatter og produsent)
* *[[Rocky Balboa]]* (2006) (også regi og manus)
* *[[Små spioner 3-D: Game Over]]* (2003)
* *[[Shade]]* (2003)
* *[[Taxi 3 (film)|Taxi 3]]* (2003)
* *[[Liberty's Kids: Est. 1776]]* (2002) (Tv-serie – episode Midnight Ride)
* *[[Avenging Angelo ]]* (2002)
* *[[D-Tox]]* (2002)
* *[[Driven]]* (2001)
* *[[Get Carter ]]* (2000)
* *[[Antz]]* (1998)
* *[[An Alan Smithee Film: Burn Hollywood Burn]]* (1998)
* *[[Cop Land ]]* (1997)
* *[[The Good Life]]* (1997)
* *[[Dagslys (film)|Dagslys]]* (1996)
* *[[Leiemordere]]* (1995)
* *[[Judge Dredd ]]* (1995)
* *[[Spesialisten]]* (1994)
* *[[Demolition Man]]* (1993)
**[[Cliffhanger – på kanten av stupet]]* (1993)
* *[[Stopp! Ellers skyter mamma!]]* (1992)
* *[[Oscar (film)|Oscar]]* (1991)
* *[[Rocky V]]* (1990) 
* *[[Tango & Cash]]* (1989) 
* *[[Lock Up (film)|Lock Up]]* (1989)
* *[[Rambo III]]* (1988) (også manus)
* *[[Over the Top]]* (1987) 
* *[[Cobra (film)|Cobra]]* (1986) (også manus)
* *[[Rocky IV]]* (1985) (også regi og manus)
* ** (1985) (også manus)
* *[[Rhinestone (film)|Rhinestone]]* (1984) (også manus)
* *[[First Blood]]* (1982) (også deltatt på manussiden)
* *[[Rocky III]]* (1982) (også regi og manus)
* *[[Flukten til seier]]* (1981)
* *[[Terrorpatruljen|Nighthawks]]* (1981)
* *[[Rocky II]]* (1979) (også regi og manus)
* *[[Paradise Alley]]* (1978) (også regi og manus)
* *[[F.I.S.T.]]* (1978)
* *[[Rocky]]* (1976) (også manus)
* *[[Cannonball]]* (1976) (birolle)
* *[[Death Race 2000]]* (1975)
* *[[Capone]]* (1975)
* *[[The Lord's of Flatbush]]* (1974)
* *[[No Place to Hide (1970)|No Place to Hide]]* (1970)
* *[[The Party at Kitty and Stud's]]* (1970) (den beryktede myk-pornofilmen med Stallone. Etter at Rocky var blitt en uventet suksess, ble den omdøpt *Italian Stallion*)

## Referanser


## Eksterne lenker
* 
*
Kweneng

**Kweneng** er et distrikt i Botswana og er det historiske hjemlandet til bakwena-folket, den første gruppen i Botswana som ble konvertert til kristendommen av den kjente misjonæren David Livingstone. Forskjellige landemerker, inkludert Livingstones hule, forteller om denne historien. Setet til distriktets styresmakt er Molepolole, Botswanas mest befolkede landsby. Det er bare de to byene Gaborone og Francistown som har flere innbyggere.

## Eksterne lenker
*
North-West (Botswana)

**North-West** er et distrikt i Botswana. Det ble opprettet i 2001 ved å slå sammen distriktene Chobe og Ngamiland.

## Eksterne lenker
*
Silvio Fauner

**Silvio Fauner** (født 1968) er en tidligere italiensk langrennsløper.

I 1990-årene var han blant de fremste medaljesankerne i internasjonale mesterskap. Karrierens høydepunkt var utvilsomt Italias seier på 4&nbsp;x&nbsp;10&nbsp;km stafett under OL 1994 i Lillehammer, der Fauner spurtslo Bjørn Dæhlie.

I 1995 ble han verdensmester på 50&nbsp;km.

Fauners beste sammenlagtplassering i verdenscupen var tredjeplassen sesongen 1994/95.

I mai 2007 ble Fauner utnevnt til ny landslagssjef i langrenn for Italia. Han overtok da for sin tidligere lagkamerat, Marco Albarello.

## Mesterskapsmedaljer
* OL 1992 i Albertville: sølv på 4 x 10&nbsp;km stafett
* VM 1993 i Falun: sølv på 4 x 10&nbsp;km stafett, bronse på 25&nbsp;km jaktstart
* OL 1994 på Lillehammer: gull på 4 x 10&nbsp;km stafett, bronse på 15&nbsp;km
* VM 1995 i Thunder Bay: gull på 50&nbsp;km, sølv på 15&nbsp;km, bronse på 4 x 10&nbsp;km stafett
* VM 1997 i Trondheim: bronse på 4 x 10&nbsp;km stafett
* OL 1998 i Nagano: sølv på 4 x 10&nbsp;km stafett, bronse på 30&nbsp;km klassisk
* VM 1999 i Ramsau: bronse på 4 x 10&nbsp;km stafett

## Sammenlagtplasseringer i verdenscupen


 distansecupen var delt mellom langdistanse og mellomdistanse


## Referanser


## Eksterne lenker
* 
*
Kent County (Delaware)

**Kent County** er et fylke i den amerikanske delstaten Delaware. Det ble opprettet i 1683. Fylket ligger i midten av staten, sør for New Castle County og nord for Sussex County. Kent Countys totale areal er  km² (ca. halvparten så stort som Østfold) hvorav 545 km² er vann. I 2014 hadde fylket  innbyggere. Administrasjonssenteret ligger i byen Dover som også er Delawares hovedstad.  

 

## Referanser


## Eksterne lenker
*
New Castle County

**New Castle County** er et fylke av i alt tre i den nest minste amerikanske delstaten Delaware, det ble opprettet i 1637. Fylket ligger nord i staten og har grense mot Kent County i sør.

New Castle Countys totale areal er  km² hvorav 174 km² er vann. I 2014 hadde fylket  innbyggere. Administrasjonssenteret ligger i byen Wilmington.

## Referanser


## Eksterne lenker
*
Kongle

:*For bandet, se [[Kongle (band)]]*
:*«Kongler» kan også, på noen dialekter, bety [[vevkjerringer]].*

**Kongler** er frøstandene hos flere nåleplanter, en akseformet blomst. Særlig tenker man på de ferdig utviklede konglene som har dannet frø. De er harde og faller ned fra plantene.

Nåleplanter har hannblomster og hunnblomster. Etter bestøvningen vil hunnblomstene utvikle seg til modne kongler. De har skjell og vanligvis en treaktig konsistens. De kan ha forskjellig utseende, og i mange tilfelle kan man se hva slags plante de kommer fra. Hos noen planter, som einer og barlind, har de en mykere konsistens og ligner på bær. Enebær kan brukes som matingrediens.

## Referanser


## Eksterne lenker
*
Wilmington (Delaware)

**Wilmington** er den største byen i den amerikanske delstaten Delaware med en areal på 44,1&nbsp;km² og 70&nbsp;851 innbyggere (2010).

Byen ligger i den nordligste delen av fylket New Castle County ved Delawareelven og dens bielv Christina (som har fått navn etter Dronning Christina av Sverige). På plassen der Wilmington nå ligger, lå Fort Christina. Området ble kolonisert av svenske og finske nybyggere, og år 1638 ble kolonien Nya Sverige etablert. I dag finnes en park med et minnesmerke der Peter Minuit steg i land i 1638, og det eksisterer også en kirke fra svensketiden. Sjøfartsentusiaster har bygd en kopi av skipet Kalmar Nyckel, som har sin havn ved elven Christina.

## Referanser


## Eksterne lenker
*
Kurs (elektro)

En **kurs** er en betegnelse på en individuell inndeling av et elektrisk system. Den er beskyttet med en sikring. Sikringens størrelse bestemmes av hvor store belastninger som trengs til apparatene på kursen og dette bestemmer også tykkelsen på ledningene som skal brukes innenfor kursen. En bolig har som regel flere kurser til oppvarming, lys, stikkontakter, komfyr osv, og sikringsstørrelsen for hver enkelt kurs varierer med hvor mye strøm som trengs.

En bolig har som regel en hovedkurs som beskyttes av en større sikring, mens denne kursen så deles opp i flere mindre brukskurser med hver sin sikring.
Kent County (Rhode Island)

**Kent County** er et fylke av i alt fem i den minste amerikanske delstaten Rhode Island. Fylket ligger i midten av staten og grenser mot Providence County i nord, Bristol County i øst og Washington County i sør.

Kent Countys totale areal er 487 km² hvorav 46 km² er vann. I 2010 hadde fylket 166&nbsp;158 innbyggere og i 2014 var det 165&nbsp;128. Administrasjonssenteret ligger i byen East Greenwich.

## Referanser
Providence County

**Providence County** er et fylke av i alt fem i den minste amerikanske delstaten Rhode Island. Fylket ligger nord i staten og grenser mot Bristol County i øst og Kent County i sør.

Providence Countys totale areal er 1 129 km² hvorav 58 km² er vann. I år 2010 hadde fylket 626 667 innbyggere og i 2014 var det 631 974. Administrasjonssenteret ligger i byen Providence, som også er Rhode Islands hovedstad .

I fylket ligger både Rhode Island State gasskraftverk, og Ocean State gasskraftverk.

## Befolkningsutvikling

## Referanser
Bristol County (Rhode Island)

**Bristol County** er et fylke av i alt fem i den minste amerikanske delstaten Rhode Island. Fylket ligger øst i staten og grenser mot Providence County og Kent County i vest.

Bristol Countys totale areal er 116 km² hvorav 52 km² er vann. I år 2010 hadde fylket 49 875 innbyggere og i 2014 var det 49 060. Administrasjonssenteret ligger i byen Bristol.

## Referanser
Spoiler (medier)

En **spoiler** (fra engelsk *spoiler*) er avslørende informasjon om historien i en bok, tv-serie, film, spill, teaterstykke eller lignende, som kan ødelegge eller redusere gleden av å se eller lese verket for første gang.
Rorbua

**Rorbua** er en pub i Tromsø.

1. juni 1971 overtok SAS Catering driften av Central Hotell i Tromsø og omdøpte det til SAS Royal Hotel. I 1972 åpnet Rorbua pub i trebygningen hvor resepsjonen til Central Hotel tidligere lå. Trebygningen ble revet i april 1973 og hotellet drevet med redusert kapasitet inntil 3. byggetrinn ble tatt i bruk 2. juni 1974.

I juni 1974 gjenåpnet Rorbua pub i kjelleretasjen i SAS-hotellet. Puben fikk 80 sitteplasser, var innredet i røff bindingsverksstil og lå ved siden av «Jonas» pizzakjeller og diskotek. 
I 1984 ble puben regnet som en av Norges best besøkte puber.

NRK-programmet *[[Du skal høre mye]]* ble spillt inn i Robua og brakte puben direkte inn i norske stuer fra 1987 til 2003. 

I 2011 ble både Rorbua og Yonas pizzeria flyttet til bryggene.
Rorbua ble flyttet til Holmboebrygga og Yonas ved siden av i Nordkalottens hus. De nye lokalene doblet publikumsarealet, var over to etasjer og fikk muligheter til å etablere uteservering foran og i bakgården.
Det ble også planlagt utekonserter.
En del av inventaret fra den gamle Rorbua ble med til de nye lokalene.

Posten flyttet i 2012 inn i de gamle lokalene til Rorbua pub i SAS-hotellet. Postkontoret var byens siste, da det ble lagt ned i 2022. Etter posten flyttet reiselivsbedriften Best Arctic inn i lokalene.

## Referanser




## Eksterne lenker
*
FON

**FON** er verdens største gruppe av åpne Wi-Fi-tilkoblinger.
Dette går ut på å dele internett-tilkoblingen med andre, slik at man kan ha åpne Wi-Fi-punkter i et kontrollert miljø.

FON ble opprettet av Martin Varsavsky, som også står bak ya.com og Viatel. FON har også investorer som Google og Skype bak seg.

Per i dag er det rundt 150 tilkoblings-muligheter i Norge. Wi-Fi-tilkobinger som er med på FON kalles foneros.

Det finnes tre typer brukere på FON.

Disse er: 
* Linus (etter Linus Torvalds, personen bak Linux)
* Bill  (etter Bill Gates, personen bak Microsoft)
* Alien
Linus betyr at hvis brukeren deler ut sitt WiFi-punkt gratis, så kan også vedkommende benytte seg av andres uten å betale noe. Bill deler ut WiFi-punktet mot betaling, men må igjen betale for å bruke andres. Alien har ikke noe WiFi å dele ut, og må dermed betale for å benytte seg av dette.

## Eksterne lenker
*
Desperado (album)

***Desperado*** er det andre albumet til det amerikanske bandet Eagles, utgitt i april 1973.

Albumet ble spilt inn tidlig i 1973 i Island Studios i London med den engelske produsenten Glyn Johns. *Desperado* er for mange regnet som det beste og mest fullendte albumet til Eagles.

Desperado er et konseptalbum, og «Certain Kind of Fool» ble skrevet spesielt for å introdusere hovedpersonen og hans bakgrunn.

«Tequila Sunrise» ble utgitt som første singel, samme dag som albumet.

## Sporliste
;Side én
# «Doolin-Dalton» (Glenn Frey, J. D. Souther, Don Henley, Jackson Browne) – 3:26
# «Twenty-One» (Bernie Leadon) – 2:11
# «Out of Control» (Henley, Frey, Tom Nixon) – 3:04
# «Tequila Sunrise» (Henley, Frey) – 2:52
# «Desperado» (Henley, Frey) – 3:34

;Side to
# «Certain Kind of Fool» (Randy Meisner, Henley, Frey) – 3:02
# «Doolin-Dalton (instrumental)» (Frey, Souther, Henley, Browne) – 0:48
# «Outlaw Man» (David Blue) – 3:34
# «Saturday Night» (Henley, Frey, Leadon, Meisner) – 3:20
# «Bitter Creek»  (Leadon) – 5:00
# «Doolin-Dalton/Desperado (Reprise)»  (Frey, Souther, Henley, Browne) – 4:50

## Personell
;Eagles
*Glenn Frey – gitarer, solo på 3 og 6, piano, munnspill, sang på 3, 4, 8, (1)
*Don Henley –  trommer, sang på 1, 5, 9, 11
*Bernie Leadon – gitar, solo på 4 og 8, dobro, banjo, steelgitar, mandolin, sang på 2, 10
*Randy Meisner – bass, sang  på 6, (9)

;Andre medvirkende
*Jim Ed Norman – strykerarrangement

## Referanser


## Eksterne lenker
*
Newport County (Rhode Island)

**Newport County** er et fylke av i alt fem i den minste amerikanske delstaten Rhode Island. Fylket ligger øst i staten og består av øyene Aquidneck Island, Conanicut Island, Prudence Island og et stykke fastland i øst som grenser mot delstaten Massachusetts.

Newport Countys totale areal er 812 km² hvorav 543 km² er vann. I 2010 hadde fylket 82&nbsp;888 innbyggere og i 2014 var det 82&nbsp;358. Administrasjonssenteret ligger i byen Newport.

## Referanser
Washington County (Rhode Island)

**Washington County** er et fylke av i alt fem i den minste amerikanske delstaten Rhode Island. Fylket ligger sør i staten og grenser i nord mot Kent County.

Washington Countys totale areal er 1 458 km² hvorav 596 km² er vann. I år 2010 hadde fylket 126 979 innbyggere og i 2014 var det 126 653. Fylkessetet ligger i byen West Kingston. Fylket het tidligere King's County det fikk sitt nåværende navn i 1781. 

## Befolkningsutvikling

## Referanser
Ølhallen

**Ølhallen** er et utested i Tromsø. Stedet ble etablert 29. februar 1928 i kjelleren under Macks Ølbryggeri, og er dermed byens eldste og kanskje mest tradisjonsrike pub. Stort sett helt siden den ble åpnet, har den hatt åpent fra 10.00 til 18.00, utypisk for en pub. Puben er tilknyttet Mack, og har hele utvalget fra dette bryggeriet, og ikke noe fra andre bryggerier.

Lenge var dette kjent som et fristed for byens fiskere og menn, og kvinner fikk ikke adgang til puben før sent på 1960-tallet. Fra begynnelsen var klientellet preget av fiskere og fangstfolk, men etter at Universitetet i Tromsø åpnet i 1972, endret klientellet seg, da også studenter og professorer fra universitetet begynte å gå der, noe som førte til at også flere grupper av befolkingen begynte å bruke puben.

## Referanser




## Eksterne lenker
* Ølhallens nettsider
Mack-kjelleren

**Mack-kjelleren** var et utested i Tromsø fra 1997 til 2003. Stedet hadde også en scene som var mye brukt til teaterforestillinger, internasjonalt seminar (SEMUT) og konserter. Stedet åpnet i august 1997.  I 1998 var kjelleren arena under Nordlysfestivalen.  
I november 1999 skapte Mossa-vitser amper stemning. I 2001 skulle det arrangeres strippe-show, men dette ble stoppet av aksjonister. I oktober 2003 var Mack-kjelleren konkurs og instilte driften. 

Langt mer legendarisk var imidlertid "Prelaten", som hadde et 20 år langt liv etter oppstarten på 70-tallet. Stedet åpnet i januar 1975 og var noe nytt i Tromsøs uteliv.  Dette stedet var blant de første i Tromsøs berømte uteliv, og her ble verdensrevolusjonen planlagt, hovedfagsoppgaver svant hen til intet og mye tid ble tilbragt i kø for å i det hele tatt komme inn. Stedet samlet både studentene og foreleserne deres, og var også et kjent konsertsted. Dekoren var inspirert av Petter Dass, og de hvitmalte veggene var forsynt med sitater fra Nordlands Trompet.

I dag holder restauranten Sjøgata 12 til i lokalene, en restaurant som spesialiserer seg på klippfisk.

## Referanser
Kortisol

**Kortisol** er det viktigste naturlig forekommende glukokortikoidet. Det produseres i binyrebarken (*cortex*, hvorav navnet). 

Kortisol er også kjent som *stresshormonet*. Det har en rekke fysiologiske effekter i reguleringen av metabolisme, immunsystem, hjerte og vekst. **Hydrokortison** er syntetisk fremstilt kortisol.

Syntesen og reguleringen er nøye regulert av sentralnervesystemet som er meget følsomt for negativ tilbakekobling fra kortisol og syntetiske glukokortikoider. Utskillelsen av kortisol fra binyrene stimuleres av hypofysehormonet ACTH, og er kraftigst i tidlige morgentimer. For høye kortisolnivåer gir Cushings sykdom, mens kortisolmangel&nbsp;&ndash; for eksempel etter brå avslutning av glukokortikoidbehandling&nbsp;&ndash; er en potensielt livstruende tilstand, Addisons sykdom. 

## Tilgjengelige preparater
Hydrokortison er farmasøytisk formulering av kortisol, og finnes i mange formuleringer: 
*Til parenteral bruk: *Solu-Cortef*
*Til bruk på huden 
**Monopreparater: *Hydrokortison*, *Locoid*, *Mildisone*
**I kombinasjon med antiinfektiva: *Locoidol*, *Fucidin-Hydrocortison*, *Terra-Cortril*, *Daktacort*
*Rektalformulering ved inflammatorisk tarmsykdom: *Colifoam*
*I midler mot hemoroider: *Proctosedyl*, *Xyloproct*

## Se også
*Glukokortikoid
*Steroidhormon
*Katekolaminer (andre «stresshormoner»)

## Litteratur
* 
*
Flatsetøya

**Flatsetøya** er ei øy i Kristiansund kommune på Nordmøre i  Møre og Romsdal fylke. Flatsetøya ligger rett sør for øya Frei, som den har bruforbindelse med via to bruer. Den eldste broen betjener lokaltrafikken og den nyere betjener RV 70. Sundet er meget grunt og lite trafikkert. Freifjordtunnelen og Riksvei 70 under fjorden; går fra Bergsøya til Flatsetøya. Øya har et areal på 1,06 km², og er dermed den fjerde største i kommunen. Det høyeste punktet; Storhaugen, ligger på 56 moh. Nordøst på øya har Flatsetsund småbåtlag sitt anlegg og marina.

## Referanser
Fairfield County (Connecticut)

**Fairfield County** er et fylke av i alt åtte i den tredje minste amerikanske delstaten Connecticut. Fylket ligger den sørvestlige delen av staten og grenser i nord mot Litchfield County og mot New Haven County i øst, mot vest har det grense mot delstaten New York

Fairfield Countys totale areal er  km² hvorav 547 km² er vann. I 2010 hadde fylket  innbyggere og i 2014 . Fylket har ikke administrasjonssenter, og fungerer kun som en geografisk enhet.

Fylket ble opprettet i 1666 og er et av de fire opprinnelige fylkene i Connecticut.

## Referanser


## Eksterne lenker
*
Kortison

**Kortison** er et steroidhormon (glukokortikoid) som produseres i binyrebarken, men det kan også produseres syntetisk. Kortison er i seg selv inaktivt, og må først omdannes i kroppen til kortisol for å få effekt. Det finnes mange syntetiske glukokortikoider som benyttes som medikamenter.

Begrepet *kortison* brukes ofte upresist i dagligtalen om glukokortikoider, særlig syntetiske.

De forskjellige glukokortikoidene har et stort antall virkninger i kroppens forskjellige organer og celler. De har derfor også mange bivirkninger når de benyttes i medikamentell behandling.

Som for alle glukokortikoider kan det være farlig å plutselig stoppe å ta kortison hvis det er brukt en lengre periode. Kroppens egen produksjon vil være nedregulert som følge av kunstig tilførsel av hormonet. Plutselig stans vil derfor føre til at kroppen ikke rekker å oppgradere egen produksjon av kortison raskt nok, og kroppen vil oppleve en mangel på kortisol. En gradvis reduksjon i dose når en skal stanse medisineringen er derfor nødvendig.

## Se også
*Kortisol
*Glukokortikoid
*Steroidhormon

## Referanser
Litchfield County

**Litchfield County** er et fylke av i alt åtte i den tredje minste amerikanske delstaten Connecticut. Fylket ligger den nordvestlige delen av staten og grenser mot New Haven County i sørvest, mot Fairfield County i sør og mot Hartford County i øst. Det har også grense mot delstatene Massachusetts i nord og mot New York i vest.

Litchfield Countys totale areal er 2 446 km² hvorav 64 km² er vann. I 2014 hadde fylket 184 993 innbyggere. Fylket har ikke administrasjonssenter, og fungerer kun som en geografisk enhet.

Fylket ble grunnlagt i 1751 av land fra fylkene Fairfield, Hartford og New Haven County.

## Referanser
Forskrift om sikkerhet ved elektriske anlegg

**Forskrift om sikkerhet ved arbeid i og drift av elektriske anlegg** (**FSE**) ble vedtatt 28. april 2006 med ikrafttredelse 1. juli samme år, og erstattet da de to tidligere forskriftene FSL (forskrift om sikkerhet ved arbeid i og drift av lavspenningsanlegg) og FSH (forskrift om sikkerhet ved arbeid i og drift av høyspenningsanlegg). FSE bygger på europanormen EN 50110 som er oversatt og tilpasset norske forhold gjennom NEK EN 50110.

Forskriften skal ivareta sikkerheten ved arbeid på eller nær ved samt drift av elektriske anlegg ved at det stilles krav om at aktivitetene skal være tilstrekkelig planlagt og at det skal iverksettes nødvendige sikkerhetstiltak for å unngå skade på liv, helse og materielle verdier.

Forskriften gjelder for arbeid på eller nær ved elektriske anlegg som er under spenning eller er tilrettelagt for å komme under spenning, samt for drift av elektriske anlegg. Forskriften gjelder videre for elektriske anlegg under bygging eller demontering selv om de ikke er tilrettelagt for å komme under spenning, dersom anleggene kan komme under spenning på annen måte. 

FSE må følges av elektrobransjen og andre som jobber i nærheten av elektriske anlegg. FSE tar bare for seg det grunnleggende i sikkerhetsaspektet. Derfor krever FSE at netteiere rundt omkring i landet har en driftsleder, som har det overordnede ansvar for strømanlegget. Driftsleder må utarbeide Driftleders instrukser, som vil være en skjerpelse av FSE hvor de stiller strengere krav pga. lokale forhold.

Dersom forskriften brytes vil dette gi grunnlag både for bøter og fengselsstraffer, og det er opp til det lokale el-tilsyn å drive kontroll av elektriske anlegg, og arbeid på dette.

## Eksterne lenker
* FSE på lovdata.no
Tolland County

**Tolland County** er et fylke av i alt åtte i den tredje minste amerikanske delstaten Connecticut. Fylket ligger i den nordlige delen av staten og grenser mot Hartford County i vest, mot New London County i sør og mot Windham County i øst. Mot nord har det grense mot delstaten Massachusetts.

Tolland Countys totale areal er  km² hvorav 18 km² er vann. I 2010 hadde fylket  innbyggere og i 2014 var det . Fylket har ikke administrasjonssenter, og fungerer kun som en geografisk enhet.

Fylket ble grunnlagt i 1785 av land fra fylkene Hartford County og Windham County.

 

## Referanser
Middlesex County (Connecticut)

**Middlesex County** er et fylke av i alt åtte i den tredje minste amerikanske delstaten Connecticut. Fylket ligger i den sørlige delen av staten og grenser mot Hartford County i nord, New London County i øst og mot New Haven County i vest. Største by er Middletown som ligger nord i fylket og var dets hovedstad fra 1790 inntil delstaten avskaffet fylkeshovedstedene i 1990.

Middlesex Countys totale areal er 1 137 km² hvorav 181 km² er vann. I 2010 hadde fylket 1565&nbsp;676 innbyggere og i 2014 164&nbsp;943. Fylket har ikke administrasjonssenter, og fungerer kun som en geografisk enhet. 

Fylket ble grunnlagt i 1785 av land fra fylkene Hartford og New London County. Middletown derimot var formelt by allerede fra 1650.

Den 7. februar 2009 skjedde det en stor dødsulykke ved en eksplosjon i Kleen kraftverk.

## Referanser
Tromsø arktisk-alpine botaniske hage

**Tromsø arktisk-alpine botaniske hage** (eller *Tromsø botaniske hage*)  i Tromsø er med sin beliggenhet på nesten 70 grader nord verdens nordligste. Hagen er en del av Universitetsmuseet i Tromsø ved Universitetet i Tromsø.

Den 18 dekar store hagen, som ble åpnet i juli 1994, ligger sørøst for universitetsområdet, med utsyn til fjellene i øst og sør. Beliggenheten som svarer til nordkysten av Alaska, bringer tankene hen på et ekstremt arktisk klima. En gren av Golfstrømmen går imidlertid opp langs kysten av Nord-Norge og har en modererende innflytelse. Tromsø har derfor relativt mild vinter (januar døgnnormal −3,8°C) og relativt kjølig sommer (juli døgnnormal 11,8°C).

Fra 15. mai til 27. juli er sola over horisonten hele tida. Disse to månedene med midnattssol kompenserer noe for den korte vekstsesongen og de lave temperaturene. Teoretisk antall soltimer er omkring 600 i mai, juni og juli, mens faktisk antall soltimer i gjennomsnitt for hver av disse tre månedene er om lag 200. Fra 21. november til 17. januar går sola aldri over horisonten (mørketid). Snø dekker vanligvis bakken fra oktober-november og akkumulerer til begynnelsen av april. Deretter avtar snødybden gradvis og bakken er som regel bar i midten av mai nær sjøen, mens den kan ligge til langt ut på sommeren i større høyder. Sesongen i Botanisk hage er vanligvis fra slutten av mai til midten av oktober.

## Viktige samlinger
* *[[Rhododendron]]* (eks. *Rhododendron lapponicum*)
* *[[Meconopsis]]*
* *[[Aster]]*
* *[[Polemonium]]* 
* *[[Erigeron]]*
* *[[Codonops]]* rose cultivars 
* *[[Allium]]*
* Sildrer, *Saxifraga*
* *[[Silene]]*
* *[[Tellima]]*
* *[[Heu]]*

## Eksterne lenker
* Botanisk hage på uit.no
Maui County

**Maui** er et fylke av i alt fem i den amerikanske delstaten Hawaii. Det ligger i den sentrale delen av staten og består av øyene Maui, Kaho'olawe, Lana'i, Moloka'i (unntatt en del av Moloka'i som tilhører Kalawao County) og Molokini.

Maui Countys totale areal er 6 213 km² hvorav 3 210 km² er vann. I år 2003 hadde fylket 135 605 innbyggere og administrasjonssenteret ligger i byen Wailuku.

## Eksterne lenker
*
Prednisolon

**Prednisolon** er et legemiddel, et syntetisk glukokortikoid som brukes i behandlingen av en rekke inflammatoriske tilstander . **Prednison** er et legemiddel som omdannes til prednisolon i leveren etter peroralt inntak.

Enkelte bruker begrepet *prednisolon* som en betegnelse på glukokortikoider eller kortikosteroider («steroider») generelt, men dette er upresist.

## Farmakologiske og terapeutiske egenskaper
*For virkningsmekanisme og [[bivirkning]]er se artikler om [[glukokortikoid]]er og [[steroidhormon]]er.

==Historikk==
Prednison ble oppfunnet tidlig på 1950-tallet da Arthur Nobile (1920- ) ved legemiddelfirmaet [[Schering]] viste at bivirkningene av [[kortison]] (vannretensjon, høyt blodtrykk og muskelsvakhet) kunne reduseres ved å oksidere medikamentet ved hjelp av mikrober. Prednison ble lansert av Schering på 1960-tallet.

==Tilgjengelige preparater==
Prednisolon finnes i en rekke formuleringer til behandling av flere ulike tilstander:

*Tabletter: *Prednisolon*
*[[Øyedråper]]: *Ultracortenol*
*[[Hemoroide]]middel: *Scheriproct*
*[[Klyster]] til bruk ved [[inflammatorisk tarmsykdom]]: *Pred-Clysma''

## Kilder
*Norsk legemiddelhåndbok om prednisolon
Kauai County

**Kauai** er et fylke av i alt fem i den amerikanske delstaten Hawaii. Det ble opprettet i 1905 og ligger i den nordre delen av staten og består av øyene Kauai, Niihau, Lehua og Kaula. 

Kauai Countys totale areal er 3 280 km² hvorav 1 668 km² er vann. I 2008 hadde fylket  innbyggere og administrasjonssenteret ligger i byen Lihue.
## Eksterne lenker
*
Kalawao County

**Kalawao County** er et fylke av i alt fem i den amerikanske delstaten Hawaii. Det ligger på halvøya Kalaupapa på den nordre kysten av øya Moloka'i. Den smale halvøya Kalaupapa ligger isolert fra resten av Molaka'i av bratte fjellvegger og eneste adgangen til lands er via en eselsti.

Kalawao Countys totale areal er 136 km² hvorav 101 km² er vann. I år 2000 hadde fylket 147 innbyggere. Det er det minste fylket i hele USA, både med tanke på areal og innbyggertall.
Özcan Eralp

**Özcan Eralp** (født 27. november 1935 i Izmir, Tyrkia, død 12. januar 2019) var en tyrkisk tegneserieskaper, mest kjent som tegner av *[[Fantomet]]*. Eralp flyttet til sin bror i Sverige i 1967, og fikk jobb hos Semic, som var utgiveren av *Fantomet* i Sverige. I 1968 tegnet han om og gjorde tillegg til historier fra italienske Fratelli Spada; i 1969 gjorde han det samme med gamle amerikanske eventyr av Ray Moore og Wilson McCoy. Den første historien med originale tegninger av Eralp er «Skattesøkeren», som ble utgitt i *Fantomet* 7/1971. I 1971 flyttet han tilbake til Tyrkia, men fortsatte å tegne *Fantomet*. I periodene 1976&ndash;1979 og 1986&ndash;1988 samarbeidet Eralp med veteranen Bertil Wilhelmsson; Wilhelmsson skisset stripene, mens Eralp tusja dem. Eralps siste historie kom i *Fantomet* 12/1991, og var den eneste av hans historier som ble laget for farger (*Fantomet*-bladet gikk over til farger i 1991).

## Referanser


## Kilder
* «Fantomet presenterer: Özcan Eralp», skrevet av Kjell Steen, i *Det 21. Fantomet krøniker: 1791-I*. ISBN 82-429-2781-2
* «Özcan Eralp» fra Fantomet.org
* «Özcan Eralp» fra Seriewikin
* «Özcan Eralp» fra DeepWoods.org
New Haven County

**New Haven County** er et fylke av i alt åtte i den tredje minste amerikanske delstaten Connecticut. Fylket ligger i den sørlige delen av staten og grenser mot Hartford County i nord, Middlesex County i øst, Fairfield County i vest og mot Litchfield County i nordvest.

New Haven Countys totale areal er  km² hvorav 664 km² er vann. I 2010 hadde fylket  innbyggere og i 2014 var det . Største byen i fylket er New Haven. Fylket har ikke administrasjonssenter, og fungerer kun som en geografisk enhet.

Fylket ble opprettet i 1666 og er et av de fire opprinnelige fylkene i Connecticut. 

Det bymessig tettbygde New Haven-området, som består av 22 byer og småbyer, har en samlet befolkning på .

## Referanser


## Eksterne lenker
*
Hawaii County

**Hawaii County** er et fylke av i alt fem i den amerikanske delstaten Hawaii. Det ligger på øya Hawaii i den sødre delen av staten. 

Hawaii Countys totale areal er 13 174 km² hvorav 2 742 km² er vann. I år 2000 hadde fylket 148 677 innbyggere og administrasjonssenteret ligger i byen Hilo.
## Eksterne lenker
*
Dick Harrison

**Dick Harrison**, døpt *Dick Walther Harrison*, født 1966 i Huddinge i Stockholms len og vokste opp i Staffanstorp i Skåne er en svensk professor i historie ved Universitetet i Lund siden 2003.

Dick Harrison er, ved siden av Peter Englund, en av de mest framtredende svenske populærhistorikere med en akademisk forskerbakgrunn. Hans hovedområde er middelalderen. Harrison skriver, foruten en stor produksjon av bøker, fast i tidsskriftet *[[Populär Historia]]*.

I juni 2004 ble Dick Harrison tildelt en advarsel av Statens ansvarsnämnd for å ha begått en tjenestefeil ved å ha utnyttet sin maktposisjon som veileder av doktoravhandlinger.

## Bibliografi
* 1993 – *The Early State and the Towns: Forms of Integration in Lombard Italy AD 568–774* (doktoravhandling)
* 1995 – *Europa i världen: medeltiden* ISBN 91-47-05187-6
* 1997 – *Uppror och allianser* ISBN 91-85057-37-1
* 1998 – *Skapelsens geografi* ISBN 91-7037-010-9
* 1998 – *Age of Abbesses and Queens* ISBN 91-89116-04-6
* 1999 – *Krigarnas och helgonens tid* ISBN 91-518-3897-4
* 1999 – *I skuggan av Cathay* ISBN 91-89442-91-1
* 2000 – *Mannen från Barnsdale* ISBN 91-518-3696-3
* 2000 – *Stora döden* ISBN 91-7324-852-5 (belønnet med Augustpriset)
* 2000 – *På Klios fält: essäer*
* 2002 – *Jarlens sekel* ISBN 91-7324-898-3 (utsett til Årets bok om svensk historia)
* 2002 – *Karl Knutsson. En biografi* ISBN 91-89442-58-X
* 2002 – *Sveriges historia medeltiden* ISBN 91-47-05115-9
* 2003 – *Harrisons historia* ISBN 91-85057-15-0)
* 2003 – *Tankar om historia* ISBN 91-518-4055-3
* 2003 – *Historiebok för kakälskare* , med Eva Helen Ulvros ISBN 91-89442-74-1
* 2005 – *Förrädaren, skökan och självmördaren* ISBN 91-518-3994-6
* 2006 – *Gud vill det! Nordiska korsfarare under medeltiden* ISBN 91-7037-119-9

## Priser og utmerkelser
* Cliopriset (1996)
* Augustpriset i fagboksklassen (2000)
* Hertig Karls pris (2001)
* Årets bok om svensk historia (2002)

## Referanser
Showdown

**Showdown** er en sport uten norsk navn som opprinnelig ble laget for blinde eller synshemmede, men man trenger ikke være blind for å spille.

Showdown ble skapt av Joe Lewis fra Canada på 1960-tallet og som selv var blind. Det var behov for et utfordrende og rekreerende spill for synshemmede og blinde som man kunne spille uten assistanse. Det spilles på et bord ved at to personer står på hver sin side av bordet. Den ene personen skyter og den andre prøver å parere med en kølle. Hvis denne ikke klarer dette og ballen går i nettet blir det mål.

Showdown spredte seg de innledende fasene og fikk sitt gjennombrudd i løpet av de Paralympiske leker i 1980 i Arnhem i Nederland.

## Eksterne lenker
* Presentasjon av Showdown (engelsk)
Honolulu County

**Honolulu County** er et fylke av i alt fem i den amerikanske delstaten Hawaii. 

Honolulu Countys totale areal er 5 509 km² hvorav 3 955 km² er vann. I år 2000 hadde fylket 876 156 innbyggere og administrasjonssenteret ligger i byen Honolulu som også er Hawaiis hovedstad.
## Eksterne lenker
*
Glamour

**Glamour** er skjønnhet eller romantisk trollglans, særlig utvendig, overdreven og vulgær, det vil si en fortryllende prakt som begeistrer folk flest. Glamour er et engelsk ord som opprinnelig betydde å kaste trolldom over noen, mens den moderne bruken av ordet handler om karisma, skjønnhet eller seksuell utstråling, for eksempel i sammensatte ord som glamourmodell for en type blendende vakre fotomodeller. En person eller vedkommendes livsstil kan bli beskrevet som glamorøs. Glamour uttales på norsk enten *gla*'mor**'' eller som på engelsk ''glæmmer''.

== Opprinnelse ==
Den alternative meningen av ordet er lite benyttet utenfor Storbritannia, og ikke i USA, ettersom ordet har sin opprinnelse i skotsk engelsk eller [[lavlandsskotsk]]. Ordet «glamour» hadde i skotsk engelsk den samme bakgrunnen som det engelske ordet «grammer» (= ''grammatikk''), hvor usannsynlig det enn høres. 

Skotsk engelsk benyttet «glamour» for «grammar» ved at bokstaven **L** er [[fonetikk|fonetisk]] svært likt med bokstaven **R*', og de to er kjent for å bytte plass. Ordet glamour var i bruk i en britisk [[middelalderen|middelalder]] for *læring* generelt, og samtidig ved assosiasjon hadde også betydningen *magi*, «gramarye» var benyttet i betydningen «enchantment» (= *fortryllelse*) eller «spell» (= *en trolldom*). 

Forfatteren [[Walter Scott]] var ansvarlig for at ordet gikk fra skotsk engelsk til [[Engelsk språk|generell engelsk]]. «Enchanted» har nå gått ut av bruk i sin opprinnelige nedsettende mening og glamour har siden slutten av 1800-tallet fått meningen *villedende sjarm* og senest som *moteaktig tiltrekning*, derav også begrepet glamourmodell.

== Litterært bruk ==
I [[Christopher Priest]]s [[Fantastisk litteratur|fantastiroman]] fra 1984, *The Glamour*, er glamour den medfødte evnen til å gjøre seg selv usynlig.

I sin roman *It* fra 1986 benytter [[Stephen King]] det skotsk engelske ordet glamour i referanse til et vesen eller uhyre som er kjent som It (= Det) eller Pennywise, og sier at det betyr en vesen som ved viljekraft kan endre sin form eller fysiske framtreden, eller bli sett på som forskjellig ting av ulike mennesker.

== Se også ==
* [[Glamour (magasin)]]
* [[Glamourfotografi]]
* [[Glam rock]]

== Litteratur ==
* Ayto, John, *Dictionary of Word Orgins'', 1990

## Eksterne lenker
*
Energimontør

**Energimontør** er en håndverker som jobber med alt fra kraftstasjonen hvor elektrisiteten produseres og fram til forbruker. Dette overføres gjerne i ett tredelt nett, ett nett for de øverste spenningene og overføringslinjene mellom landsdelene, det såkalte sentralnettet (langdistanse), hvor spenningene stort sett varierer mellom 132kV og 420kV. Det andre nettet overfører mellom regioner og kalles således regionalnettet og spenningen her ligger mellom 33kV og 162kV. Det nederste nettet kalles fordelingsnett og går ut ifra regionalnettsstasjoner i en fordeling på høyspentnettet med en spenning mellom 22kV og 3kV. Deretter transformeres spenningen ned til 230V/400V og ut i ett lavspentnett og ut til forbruker. En energimontør er kvalifisert til å jobbe på hele dette nettet, det trenges en Leder for sikkerhet (LFS) ved alle arbeider i høyspenningsområder og anlegg samt enn Leder for kobling (LFK) ved koblinger i nettet). 

Utdanningen til en energimontør er 2 års skolegang, VG1 Elektrofag og VG2 Elenergi. Deretter er det 2,5 års læretid i bedrift med avsluttende fagprøve.

En energimontørs jobb er å drive vedlikehold og nybygging av dette nettet, hvor de fleste jobber direkte mot fordelingsnettet. Her driver man med skjøtinger, endeavslutninger, strekking av luftledningsanlegg og kabelarbeider. En energimontør bør ha god fysikk og ikke ha høydeskrekk da man ofte klatrer i stolper i nettet. Siden arbeider med høyspentsystemer innebærer stor risiko, er det meget streng disiplin på sikkerhetsrutiner i faget.

Elverksmontør gruppe A, linjemontør gruppe B og høyspenningsmontør gruppe H er fra 1996 sammenflettet til energimontørfaget.

## Eksterne lenker
* Utdanning.no sin yrkesbeskrivelse av energimontør
Skogøya (Evenes)

**Skogøya** er ei øy i Evenes kommune i Nordland. Øya ligger sør for Bogen og nordøst for Liland, og er skilt fra fastlandet med det smale Øysundet. Øya har et areal på ca. 4&nbsp;km². Høyeste punkt på Skogøya er 134&nbsp;moh.

## Eksterne lenker
* Notat om Skogøya
Barøya

**Barøya** er ei øy i Narvik kommune i Nordland. Øya ligger ved innløpet til Ofotfjorden og Efjorden. Øya har et areal på 13 km², og høyeste punkt er Sørfjellet på 299 moh.

På nordvestsiden av Barøya ligger Barøy fyr.

På sørvestsiden av Barøya ligger skipsvraket av skipet «Evelyn Karin», som forliste i 1975. Vraket er synlig fra fergelinjen Bognes-Lødingen. Umiddelbart etter forliset kastet sjøen skipet på land. Rederiets forsikringsselskapet fant det for komplisert å fjerne skipet, som derfor har blitt liggende på stedet.

## Referanser
Efjorden

**Efjorden** (lulesamisk: *Áhtávuodna*) er en fjordarm av Ofotfjorden i Narvik kommune i Nordland. Fjorden har innløp lengst vest i Ofotfjorden, mellom Skarstad i nord og Valle sør for Barøya i sør, og den strekker seg 35 kilometer sørøstover til fjordbunnen som ligger omtrent 18 kilometer fra riksgrensa til Sverige.

## Befolkning og geografi
Det går en rekke små bukter og poller av fjorden i den ytre delen og inn mot Storøya, med Langvågpollen, Vallebukta, Inner-Teppkilen og Leirpollen som de mest markante. Området midt i fjorden, mellom Storøya og Storneset kalles Forsahavet. De tre største øyene er Straumsøya i innløpet, samt Storøya og Hallvardøya. Mellom de to sistnevnte går det tre kraftige tidevannsstrømmer ut og inn til Forsahavet.

Fra Skarstad går det en spredt bebyggelse langs nordkystens ytre del mot Kobbvika. Området ved Efjorden er et populært fritids- og rekreasjonsområde med mye hyttebebyggelse.

## Kommunikasjon
*E6 følger nordsiden av Forsahavet, og krysser over via Storøya og Hallvardøya på de tre Efjordbruene.
*Rv827 går fra E6 langs sørsiden av Forsahavet og følger fjorden sørøstover til Efjordtunnelen.
*Fv741 går fra E6 og følger fjorden nordvestover til innløpet ved Skarstad.

*Mellom 1941 og 1969 gikk det bilferge over Forsahavet mellom Forsa og Sætran.

## Referanser




## Eksterne lenker
* Efjordens nettside med bilder og praktisk informasjon.
* Lofoten.com – Efjorden
Lundøya

**Lundøya** (lulesamisk: *Luttas* eller *Luddasasuoloj*) er ei øy i Steigen kommune i Nordland. Øya ligger mellom Engeløya i Steigen og Skutvik på fastlandet i Hamarøy, i utløpet av Sagfjorden. Øya har et areal på . Høyeste punkt på Lundøya er Lundtinden på 803 moh. Lundøya er nå ubebodd, men har tidligere hatt bosetting. Øya ble erklært som fraflyttingsområde i 1971. 

## Referanser


## Eksterne lenker
* Bent Svinnungs padleside om Fjetterstad på Lundøya
* Bent Svinnungs padleside om Båtholmen ved Lundøya
Maximilian von Hohenberg

Hertug **Maximilian Karl Franz Michael Hubert Anton Ignatius Joseph Maria von Hohenberg** (født 29. september 1902 i Wien, død 8. januar 1962) var eldste sønn av den østerrikske tronfølgeren erkehertug Franz Ferdinand av Østerrike-Este i hans morganatiske ekteskap med Sophie grevinne Chotek, senere hertuginne von Hohenberg. Maximilian og hans søsken var derfor utelukket fra den østerriksk-ungarske tronfølgen, og ble ikke regnet som medlemmer av huset Habsburg-Lothringen.

Etter drapet på foreldrene i Sarajevo i 1914 ble farens svoger, fyrst Jaroslav von Thun und Hohenstein, hans formynder. I 1919 måtte familien forlate Bøhmen og dra i eksil til Wien, etter at alle deres eiendommer ble beslaglagt.

Etter Anschluss ble Maximilian og hans bror arrestert og sendt i konsentrasjonsleiren Dachau.

## Etterkommere

Maximilian var gift med Maria von Waldburg zu Wolfegg und Waldsee, som gav ham seks sønner:

* Franz von Hohenberg (1927–1977), gift med prinsesse Elisabeth av Luxemburg 
* Georg von Hohenberg (*1929), gift med prinsesse Eleonore von Auersperg-Breunner
* Albrecht von Hohenberg (*1931), gift med grevinne Leontine von Cassis-Faraone
* Johannes von Hohenberg (*1933), gift med Elisabeth Meilinger-Rehrl
* Peter von Hohenberg (*1936), gift med Christine-Maria Meilinger-Rehrl
* Gerhard von Hohenberg (*1941)

## Referanser